Nathaniel Clyne

Nathaniel Edwin Clyne (sündinud 5. aprillil 1991 Londonis) on Inglismaa jalgpallur, kes mängib paremkaitsjana Inglismaa Premier League'i klubis Crystal Palace.

Ta alustas Crystal Palace'is ka klubikarjääri, kui liitus Crystal Palace'i noorteakadeemiaga 1999. aastal. Klubi põhimeeskonnas debüteeris ta Inglismaa esiliigas hooajal 2008–09. 2010. aastal valiti Clyne The Football League'i aasta noormängijaks. 2011. aastal valiti ta Crystal Palace'i aasta mängijaks. Hooajal 2011–12 valiti ta Inglismaa esiliiga hooaja sümboolsesse koosseisu.

2012. aasta juulis sõlmis ta nelja-aastase lepingu äsja Inglismaa kõrgliigasse tõusnud Southamptoniga. Esimese värava Inglismaa kõrgliigas lõi ta sama aasta 22. septembril mängus Aston Villa vastu.

2015. aasta juulis siirdus ta 12,5 miljoni naelsterlingi eest Liverpooli, kellega sõlmis viieaastase lepingu."Nathaniel Clyne: Liverpool sign defender in £12.5m deal". bbc.com. 1.7.2015. Vaadatud 5.4.2022 Liverpooli põhikoosseisu kuulus Clyne hooaegadel 2015–16 ja 2016–17. Vigastuse tõttu jäi ta hooajast 2017–18 suuresti eemale. Hooaja 2018–19 teises pooles oli ta laenul Inglismaa kõrgliiga klubis AFC Bournemouth.

Vigastuse tõttu jäi ta hooajast 2019–20 täielikult eemale. 2020. aasta juunis teatas Liverpool, et Clyne lahkub klubist lepingu lõppedes."Liverpool: Nathaniel Clyne to leave when contract expires". BBC Sport. 25.6.2020. Vaadatud 5.4.2020 Seejärel asus ta treenima oma kunagises koduklubis Crystal Palace'is, kellega sõlmis 2020. aasta oktoobris esialgu lühikese lepingu, 2021. aasta jaanuaris pikendati lepingut kuni hooaja lõpuni. 2021. aasta augustis sõlmis ta klubiga uue üheaastase lepingu."Nathaniel Clyne Signs Contract Extension". Crystal Palace FC. 6.8.2021. Vaadatud 5.4.2022

Aastatel 2014–2016 mängis Clyne 14 korda Inglismaa jalgpallikoondises. Ta kuulus Inglismaa koondisse 2016. aasta Euroopa meistrivõistlsutel.

 Viited 

 Välislingid 

Kategooria:Inglismaa jalgpallurid
Kategooria:Crystal Palace FC mängijad
Kategooria:Southampton FC mängijad
Kategooria:Liverpool FC mängijad
Kategooria:AFC Bournemouthi mängijad
Kategooria:Premier League'i mängijad
Kategooria:The Championshipi mängijad
Kategooria:Sündinud 1991